Opprettet onsdag 27. oktober 2010 09:38 | Skrevet av Ingrid Prøsch, www.tilknytningspedagogene.no | Utskrift	| E-post
Mange barn elsker å skjære ut gresskar til Halloween. En enkel måte å bruke gresskarkjøttet på er å bruke det til sylting.
2 kilo renset gresskar (er et gresskar på ca fire kilo bruttovekt)
60 gr fesk ingefær
Kok opp sukker, eddik og ingefær i biter til en lake. Ha i gresskarbiter på ca 3 cm, og kok dem til de er møre og blanke. Ha dem opp i helt rene glass. Kok inn laken i ca 20 minutter, og øs over bitene i glassene, fyll helt opp. Sett på lokk straks.
Syltet gresskar er nydelig til alt som man ellers ville brukt tyttebærsyltetøy eller chutney til.
Kanskje et slikt glass ville være en fin oppmerksomhet til noen dere er glade i til jul? Med et par nellikspiker eller hel allehånde i laken får gresskaret en nydelig julesmak også - kanskje en liten vri til årets tradisjonelle julemiddag?
Opprettet mandag 25. oktober 2010 14:28 | Skrevet av Ingrid Prøsch, www.tilknytningspedagogene.no | Utskrift	| E-post
Sort papir kan brukes til å lage flotte dekorasjoner til Halloween den 31. oktober. Dere kan for eksempel klippe ut figurer som katter, flaggermus, insekt, ulver og lignende, og lime på øyne. Farget papir, piperensere og glitterlim er flott å pynte med. Figurene kan henges opp på en snor festet i taket, så har dere et skikkelig stemningsskapende festgirlander!
Små pyntegresskar kan brukes til å lage borddekorasjoner. De kan males sorte, og vinger og øyne kan limes på, så ser gresskarene ut som flaggermus.
Girlander-figurene kan tas vare på til senere års feiring, så har man noe som bidrar til å skape egne tradisjoner på en fest som for de fleste av oss er ganske ny og litt fremmedartet. Hjemmelaget pynt setter litt familiesærpreg på festen.
Opprettet søndag 24. oktober 2010 11:22 | Skrevet av Ingrid Prøsch, www.tilknytningspedagogene.no | Utskrift	| E-post
Opprettet lørdag 16. oktober 2010 19:39 | Skrevet av Ingrid Prøsch, www.tilknytningspedagogene.no | Utskrift	| E-post
Creationary er et spill for barn og voksne som liker å bygge med lego. Fra produsentens side anbefales dette spillet for de over syv år, men vi har spilt det med fire og femåringer, og det fungerer helt fint. Ved å tilpasse reglene litt var dette moro for hele familien fra de største til minstemann på ett år som fikk en neve Duplo i stedet for eskens smålego, og fikk passe terningen i mellom slagene.
Kort sagt går det ut på å å slå en terning som viser ulike kategorier. Man trekker et kort og forsøker å bygge den figuren på kortet som hører til i kategorien man har fått på terningen.
Er dere på utkikk etter et nytt spill som kan samle alle sammen kan vi anbefale dette spillet.
Opprettet onsdag 13. oktober 2010 15:56 | Skrevet av Ingrid Prøsch, www.tilknytningspedagogene.no | Utskrift	| E-post
Den 17. oktober er det Epledagen. Hva med å lage noe godt med epler sammen med barna på søndag? En dessert kanskje? Kanskje dere kan bytte kake mot epler med en epletreeier i nabolaget? Liker barna krem er kanskje Tilslørte Bondepiker en gammel klassisk slager som kunne smake?
Eplene kan renses og deles, og kokes med litt sukker, frøene fra en vaniljestang og ørlitt vann til en litt klumpete mos.
Vispet kremfløte kan blandes med vaniljekrem til en fyldig og god krem.
Knekk kan lages ved å la et par brødskiver (gjerne grove) ligge og tørke litt på benken. Smuldre dem fint og ha dem sammen med smør i en stekepanne. Dryss på rørsukker og kanel, og stek til det blir karamell av sukkeret. Ha smulene på et bakepapir til de kjølner, og knus dem til knekksmuler.